b'\n_START_ARTICLE_\nRomulus Resiga\n_START_PARAGRAPH_\nRomulus Resiga (n. 14 mai 1935, Deva, jude\xc8\x9bul Hunedoara) a fost un opozant al regimului comunist.\n_START_SECTION_\nBiografie\n_START_PARAGRAPH_\nRomulus Resiga s-a n\xc4\x83scut la 14 mai 1935 \xc3\xaen ora\xc8\x99ul Deva, jude\xc8\x9bul Hunedoara. Dup\xc4\x83 absolvirea liceului s-a \xc3\xaenscris la Facultatea de Filozofie, Sec\xc8\x9bia de Ziaristic\xc4\x83 a Universit\xc4\x83\xc8\x9bii din Bucure\xc8\x99ti. A participat, c\xc3\xa2nd era student \xc3\xaen anul I, la organizarea mi\xc8\x99c\xc4\x83rilor revendicative ale studen\xc8\x9bilor din Bucure\xc8\x99ti \xc3\xaen 1956 (vezi Mi\xc8\x99c\xc4\x83rile studen\xc8\x9be\xc8\x99ti din Bucure\xc8\x99ti din 1956). \xc3\x8empreun\xc4\x83 cu Dumitru Arvat, Alexandru Bulai, Ioan Zane \xc8\x99i Aurel Lupu a constituit "Comitetul Na\xc8\x9bional Rom\xc3\xa2n" cu inten\xc8\x9bia de a redacta \xc8\x99i difuza manifeste cu caracter anticomunist. A fost arestat la 11 decembrie 1957 fiind anchetat de locotenent major Nicolae Trandafir, locotenent major Alexandru Iordan \xc8\x99i locotenentul major Ilie Iliescu. A fost judecat \xc3\xaen lotul "Bulai" fiind condamnat prin sentin\xc8\x9ba Nr. 585 din 24 iunie 1958 a Tribunalului Militar Bucure\xc8\x99ti la 16 ani de munc\xc4\x83 silnic\xc4\x83. A fost eliberat, \xc3\xaen baza decretului de gra\xc8\x9biere Nr. 310/1964, la 22 iunie 1964. Nu \xc8\x99i-a terminat studiile universitare \xc8\x99i s-a angajat ca normator la o \xc3\xaentreprindere din Re\xc8\x99i\xc8\x9ba, jude\xc8\x9bul Cara\xc8\x99-Severin.'